**Csepreg Város Önkormányzat Képviselő-testületének**

**7/2017. (V. 9.)**

**rendelete**

**a „Tiszta udvar, rendes ház” elismerő cím alapításáról és adományozásáról**

Csepreg Város Önkormányzat Képviselő-testülete az Alaptörvény 32. cikk (2) bekezdésben meghatározott eredeti jogalkotói hatáskörében eljárva, valamint Magyarország Alaptörvénye 32. cikk (1) bekezdés i) pontjában, valamint a Magyarország helyi önkormányzatairól szóló 2011. évi CLXXXIX. törvény (Mötv.) 13. § (1) bekezdés 2. és 11. pontjában meghatározott feladatkörében eljárva és az Mötv. 42. § 3. pontjára figyelemmel a következőket rendeli el:

**A Cím alapítása**

1. §

(1) Csepreg Város Önkormányzat Képviselő-testülete (továbbiakban: Képviselő-testület) a helyi környezet szépítésének terén nyújtott kiemelkedő teljesítmény elismerésére „Tiszta udvar, rendes ház” (továbbiakban: elismerő cím) elismerést alapít.

(2) A Képviselő-testület az elismerő címet évente egy alkalommal, a 2. § (1) és (2) bekezdésében meghatározott kettő kategóriában adományozhatja az elismerésre jogosultaknak.

**A Cím adományozása**

2.§

(1) Az elismerő cím adományozható annak a helyi adó tartozásmentes, Csepreg Város teljes közigazgatási területén található ingatlan tulajdonosnak, bérlőnek vagy használónak, illetve társasházi közösségnek:

a) aki(k)nek ingatlanán elhelyezkedő családi háza, társasháza, valamint kertje, udvara, valamint az ingatlan elötti közterület megjelenésében harmonikusan, esztétikusan illeszkedik a környezetéhez, és hozzájárul a település esztétikusabb látképéhez, és

b) az érintett ingatlanon folyékony és szilárd hulladékszállítási közszolgáltatást igénybe vesznek, vagy jogszabály alapján igénybevételi mentesség biztosított; és

c) az ingatlan jogerős építési engedély alapján épült, és jogerős használatbavételi engedéllyel rendelkezik.

(2) Az elismerő cím adományozható annak a Csepreg Város teljes közigazgatási területén található utcának:

a) melyben valamennyi ingatlan előtti közterület, különösen a járda, az árok és az árokpart gyommentesen tisztántartott és az utca összképe hozzájárul a település esztétikusabb látképéhez.

(3) Az elismerő cím adományozása szempontjából helyi adó tartozásmentesnek minősül a természetes személy, amennyiben a helyi adónemek tekintetében esedékességen túli tartozása nem áll fenn. Társasház esetében valamennyi ingatlantuljadonosnak, bérlőnek, használónak helyi adó tartozásmentesnek kell lennie.

3.§

(1) Az elismerő cím adományozásához és visszavonásához - Csepreg Város Önkormányzat Képviselő-testülete Gazdasági és Városfejlesztési Bizottságának (továbbiakban: Bizottság) javaslata alapján - a Képviselő- testület döntése szükséges.

(2) Az elismerő címet elnyert lakóingatlan tulajdonosa, bérlője, használója, illetve társasház, valamint az utca a cím elnyerését követő 5 egymást követő évben nem vehet részt a pályázaton az elismerő címmel érintett ingatlan, illetve utca vonatkozásában.

(3) Abban az esetben, ha az elismerő címmel érintett természetes személy ingatlana a cím elnyerésének évét követő 5 éven belül elidegenítésre kerül, vagy annak bérlője, használója személyében változás történik, úgy az új tulajdonos, bérlő, illetve használó személyére a (3) bekezdésben meghatározott korlátozás – a társasházat ide nem értve - nem vonatkozik.

(4) Az elismerő címet elnyert lakóingatlan tulajdonosa, bérlője, használója, illetve társasház az elismerés formájaként a „Tiszta udvar, rendes ház” feliratú, 20 cm x 30 cm nagyságú, a település címerét ábrázoló, falra szerelhető táblát, az elismerő címet elnyert utca pedig vándorkupát kap.

(5) A (4) bekezdés szerinti táblát az elismerő címmel érintett épületének illetve kapujának a közterület felé eső homlokzatára illetve részére kell rögzíteni. Az érintett ingatlan tulajdonosa, bérlője, használója az elismerő cím elnyerését követő hónap 30. napjáig köteles a tábla rögzítéséről, kihelyezésről gondoskodni.

(6) Abban az esetben, ha a (4) bekezdés szerinti tábla a lakóingatlan homlokzatára illetve kapujára történő rögzítés után megsemmisül, vagy megsérül, annak pótlásáról az ingatlan tulajdonosa gondoskodik saját költségére.

**Eljárási szabályok**

4.§

(1) Az elismerő cím elnyerésére a pályázatot a Képviselő-testület hirdeti meg a honlapon, évente egy alkalommal. A pályázatot minden év március 31. napjáig kell meghirdetni.

(2) A pályázatot a Csepregi Közös Önkormányzati Hivatal (továbbiakban: Önkormányzati Hivatal) részére a mellékletek szerinti jelentkezési lapon kell benyújtani az adott év június 2. napjáig személyesen vagy postai úton.

(3) A pályázatra benyújtandó jelentkezési lapokat:

a) magánszemélyek részére az 1. melléklet,

b) társasházak lakóközösségei részére a 2. melléklet,

c) utcák számára a 3. melléklet

tartalmazza.

5.§

(1) Az értékelési szempontokat jelen rendelet 4. és 5. melléklete tartalmazza.

(2) Az elismerő díj az értékelés során legtöbb pontot elérő pályázónak adható.

6.§

Az elismerő cím adományozásáról szóló döntés előkészítését a Csepregi Közös Önkormányzati Hivatal végzi a Bizottság szakmai bírálata alapján.

7.§

(1) Az elismerő cím adományozásáról a Képviselő- testület dönt a Bizottság javaslata alapján minden év június hónapban esedékes rendes, munkaterv szerinti ülésén.

(2) A pályázatok eredményét évente a Képviselő-testület döntését követően közzé kell tenni a helyi honlapon.

(3) A nyertes pályázók írásban értesítést kapnak és az elnyert címek egy ünnepélyes eredményhirdetésen kerülnek átadásra.

8.§

(1) A Bizottság saját hatáskörében vagy a hozzáérkezett kezdeményezés alapján évente felülvizsgálja az adományozott elismerő címet és a Képviselő-testületnél kezdeményezi annak visszavonását, amennyiben az elismerő címre a jogosult érdemtelenné válik.

(2) Érdemtelen az elismerő címre az,

a) akinek az elnyerését követő 5 éven belül helyi adó tartozása keletkezik,

b) akinek az ingatlana rendezetlenné, elhanyagolttá válik,

c) a 3. § (5) bekezdésben foglalt kötelezettségnek nem tesz eleget,

d) mely utca járdái, csapadékvíz elvezető árkai, azok partjai elhanyagoltá – ide nem értve a természetes elhasználódásból eredő hibákat - válnak.

(3) Aki az elismerő címre érdemtelenné válik, az elismerő cím visszavonásától számított 10 éven belül új pályázatot nem nyújthat be.

9.§

Nem részesülhet az elismerő cím mellé járó pénzdíjazásban:

a) a polgármester,

b) az alpolgármester,

c) az önkormányzati képviselő,

d) a Képviselő-testület bizottságának tagja,

e) a jegyző,

f) az a)–e) pontokban foglaltak Polgári Törvénykönyv szerinti közeli hozzátartozója.

10.§

**Díjazás**

(1) A „Tiszta udvar, rendes ház” program keretében az alábbi kategóriák kerülnek kiírásra, mely kategóriák első három legjobb értékelést elérő pályázói a 3. § (4) bekezdésben meghatározott emléktáblán túl az alábbi díjazásban részesülnek:

a) magánszemélyek, illetve társasházak által pályázatható kategóriában:

aa) I. helyezési díj: bruttó 30.000,- Forint

ab) II. helyezési díj: bruttó 20.000,- Forint

ac) III. helyezési díj:bruttó 10.000,- Forint

b) utcák által pályázható kategóriában pénzügyi díjazásra nem kerül sor.

(2) A pályázat elbírálását követő 15 napon belül a nyertes pályázó részére az Önkormányzati Hivatal házipénztárában kifizetésre kerül az elnyert összeg.

(3) Az Önkormányzati Hivatal a díjazás átutalásáról, kifizetéséről nyilvántartást vezet.

**Záró rendelkezések**

11.§

(1) Az elsimerő cím mindkét kategóriájában a 2017. évben a 4. § (1)-(2) bekezdésétől, valamint a 7. §-tól eltérően a pályázat 2017. május 15-ig kerül meghirdetésre és a jelentkezéseket 2017. június 2-ig lehet benyújtani. A Képviselő-testület az elismerő cím adományozásáról 2017. június 30-ig dönt.

(2) Ez a rendelet a kihirdetést követő napon lép hatályba.

Csepreg, 2017. május 09.

**Vlasich Krisztián Dr. Balogh László**

polgármester aljegyző

*E rendelet kihirdetésre került: 2017. május 09.*

Csepreg, 2017. május 09.

**Dr. Balogh László**

aljegyző

1. melléklet a 7/2017. (V.9.) önkormányzati rendelethez

***JELENTKEZÉSI LAP***

***/Magánszemélyek részére/***

***„Tiszta udvar, rendes ház” elismerő cím elnyerésére***

Beküldési cím:

**Csepreg Városi Önkormányzata**

**9735 Csepreg, Széchenyi tér 27.**

1) Pályázó neve, címe:

**……………………………………………………………………………………**

2) Pályázattal érintett lakóingatlan címe, helyrajzi száma:

**……………………………………………………………………………………**

3) A használat jogcíme:

**…………………………………………………………………………………….**

4) Pályázó telefonszáma:

**……………………………………………………………………………………**

5) Pályázó e-mail címe:

**……………………………………………………………………………………**

6) Pályázó bankszámlaszáma:

……………………………………………………………………………………

7) A pályázaton „nevezni” kívánt lakóingatlan leírása:

……………………………………………………………………………………

……………………………………………………………………………………

……………………………………………………………………………………

Dátum: Csepreg, **……………………**

**……………………………..**

aláírás

1. melléklet a 7/2017. (V.9.) önkormányzati rendelethez

**JELENTKEZÉSI LAP**

**/társasházak lakóközösségei részére/**

**„Tiszta udvar, rendes ház” elismerő cím elnyerésére**

Beküldési cím:

**Csepreg Városi Önkormányzata**

**9735 Csepreg, Széchenyi tér 27.**

1. Pályázó neve, címe:

**……………………………………………………………………………………**

2) Pályázattal érintett társasház címe, helyrajzi száma:

**……………………………………………………………………………………**

3) Pályázó, kapcsolattartó telefonszáma:

**……………………………………………………………………………………**

4) Pályázó, kapcsolattartó e-mail címe:

**……………………………………………………………………………………**

5) Pályázó bankszámlaszáma:

……………………………………………………………………………………

6) A pályázaton „nevezni” kívánt társasház leírása, felsorolva a társasházban lévő ingatlantulajdonosok, használók, bérlő nevét és az ingatlanra vonatkozó jogcímét is :

……………………………………………………………………………………

……………………………………………………………………………………

……………………………………………………………………………………

……………………………………………………………………………………

……………………………………………………………………………………

Dátum: Csepreg, **……………………**

**……………………………..**

aláírás

kapcsolattartó, képviselő

1. melléklet a 7/2017. (V.9.) önkormányzati rendelethez

**JELENTKEZÉSI LAP**

**/Csepreg közigazgatási területén lévő utcák részére/**

**„Tiszta udvar, rendes ház” elismerő cím elnyerésére**

Beküldési cím:

**Csepreg Városi Önkormányzata**

**9735 Csepreg, Széchenyi tér 27.**

1. Pályázó utca elnevezése, címe:

**……………………………………………………………………………………**

2) Pályázó, kapcsolattartó telefonszáma:

**……………………………………………………………………………………**

4) Pályázó, kapcsolattartó e-mail címe:

……………………………………………………………………………………

6) A pályázaton „nevezni” kívánt utca leírása:

……………………………………………………………………………………

……………………………………………………………………………………

……………………………………………………………………………………

……………………………………………………………………………………

……………………………………………………………………………………

Dátum: Csepreg, **……………………**

**……………………………..**

aláírás

kapcsolattartó

1. melléklet a 7/2017. (V. 9.) önkormányzati rendelethez

**ÉRTÉKELÉSI SZEMPONTOK**

**„Tiszta udvar, rendes ház” elismerő cím elnyerésére**

**Magánszemély/Társasház kategória**

Építmény állapota …. pont

Ingatlan előtti közterület rendezettsége …. pont

Melléképületek rendben tartása …. pont

Állattartás megfelelősége …. pont

Udvar rendezettsége …. pont

Virágosítás …. pont

Kertek, balkonon, konyhakertek állapota …. pont

Hulladékgyűjtése és tárolása …. pont

Allergianövények megjelenése a kertben …. pont

Szennyvízkezelés …. pont

Kerítés, kapu állapota …. pont

Tisztaság …. pont

Ötletesség (egyediség) …. pont

Összkép …. pont

Értékelési pontszám: …. pont

Számítás módja: minden szempont 1 és 10 pont között pontozható, ha valamely értékelési szempont az adott ingatlan esetében nem értelmezhető, például nincs állattartás, vagy nincs melléképület, akkor az a szempont nem kap pontot, a pontok számának összegét annyival kell osztani, ahány mezőben pontszám szerepel, **az eredmény az így kapott szám két tizedesre való kerekítése lesz.**

1. melléklet a 7/2017. (V. 9.) önkormányzati rendelethez

**ÉRTÉKELÉSI SZEMPONTOK**

**„Tiszta udvar, rendes ház” elismerő cím elnyerésére**

**Utca kategória**

Ingatlan előtti közterület rendezettsége (árkok, járdák) …. pont

Virágosítás …. pont

Tisztaság …. pont

Összkép …. pont

Értékelési pontszám: …. pont

Számítás módja: minden szempont 1 és 10 pont között pontozható, ha valamely értékelési szempont az adott ingatlan esetében nem értelmezhető, például nincs állattartás, vagy nincs melléképület, akkor az a szempont nem kap pontot, a pontok számának összegét annyival kell osztani, ahány mezőben pontszám szerepel, **az eredmény az így kapott szám két tizedesre való kerekítése lesz.**